Auksion savdolar o‘tkazish uchun birjalarni tanlash bo‘yicha konkurs o‘tkazish tartibi to‘g‘risidagi nizomni tasdiqlash haqida

O‘zbekiston Respublikasi Prezidentining 2006-yil 31-avgustdagi “O‘zbekiston Respublikasi Adliya vazirligi huzuridagi Sud qarorlarini ijro etish, sudlar faoliyatini moddiy-texnika jihatidan va moliyaviy ta’minlash departamenti faoliyatini yanada takomillashtirish chora-tadbirlari to‘g‘risida”gi PQ–458-sonli qaroriga asosan buyuraman:
 1. Auksion savdolar o‘tkazish uchun birjalarni tanlash bo‘yicha konkurs o‘tkazish tartibi to‘g‘risidagi nizom ilovaga* muvofiq tasdiqlansin.
 2. Idoraviy me’yoriy hujjatlarni davlat ro‘yxatidan o‘tkazish boshqarmasi (S. Sattarov): 
 mazkur buyruqni davlat ro‘yxatidan o‘tkazsin va vazirliklar, davlat qo‘mitalari va idoralar normativ hujjatlarining Davlat reyestriga tegishli yozuv kiritsin;
 ushbu buyruqni amalda qo‘llanilishi va barcha manfaatdor shaxslar e’tiboriga yetkazilishi ustidan nazoratni ta’minlasin. 
 3. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan keyin o‘n kun o‘tgach kuchga kiradi.
 4. Sud qarorlarini ijro etish, sudlar faoliyatini moddiy-texnika jihatidan va moliyaviy ta’minlash departamenti (Z. Xudoyqulov) 10 kun muddat ichida ushbu buyruqni ijro va amalda qo‘llash uchun Departamentning hududiy boshqarmalari e’tiboriga yetkazilishini ta’minlasin;
 5. Qonun hujjatlarini turkumlash va huquqiy axborot boshqarmasi (U. Ayubov) mazkur normativ-huquqiy hujjatni “O‘zbekiston Respublikasi Qonun hujjatlari to‘plami” — “Sobraniye zakonodatelstva Respubliki Uzbekistan”da nashr etishni ta’minlasin. 
 6. Mazkur buyruqning bajarilishini nazorat qilish vazir o‘rinbosari E. Kanyazov zimmasiga yuklansin.